Publication: Magyar Közlöny
Issue: MK-1999-95 (Year: 1999, Number: 95)
Era: 1990-2004
Section: Békés Megye Képviselő-testületének a Békés Megye Képviselő-testülete és Szervei Szervezeti és Működési Szabályzatáról alkotott 7/1995. (V. 26.) KT számú rendelete (a továbbiakban: SzMSz) 6. § (1) bekezdése, 8. §-a és 18. §
Paragraph Index: 581

(4) bekezdése törvényellenességének megállapítását és megsemmisítését kezdeményezte, mivel a képviselő-testület a törvényességi észrevételével nem értett egyet. Az indítványozó álláspontja szerint törvénysértő az SzMSz 6. § (1) bekezdésében foglalt az a rendelkezés, mely szerint „az alakuló ülésen a képviselő-testület — a Területi Választási Bizottság elnökének jelentése alapján — vita nélkül határoz a megyei képviselők mandátumának hitelességéről”. Az indítványozó törvénysértőnek tartja az SzMSz 8. §-át is, melynek (2) bekezdése a képviselő-testület szervei között az Ötv. 9. § (2) bekezdésében megjelölt szerveken kívül más szerveket is megnevez. Az indítványozó vitatja továbbá az SzMSz 18. § (4) bekezdésében foglalt rendelkezés törvényességét, amely kimondja, hogy „zárt ülés elrendelése esetén az önkormányzati hivatal osztályvezetői szakértői minőségben vesznek részt a képviselőtestület ülésén”. II. Az indítvány részben megalapozott.

Source: https://magyarkozlony.hu/hivatalos-lapok/3dd8b305705172f04bfb37d7c07f1bff8b7f8dcf/dokumentumok/f617cdd35095a694f154de5be6e4d24ec2990ad1/letoltes